
Evelyn Wever-Crves 


PROME MINISTER 


Prome Minister Evelyn Wever-Croes: 
Den e ultimo dia di Conferencia di Prensa Hubenil di ‘Periodista pa un Dia’ 2023 

CITUR ECRIARNI CII A 
us E SWE bee ENFAEN AY PUNA 


“Ohala cu sali gran priodistanan di esaki den futuro” 


Diabierna atardi a tuma luga e ultimo Conferencia 
di Prensa Hubenil di “Periodista pa un Dia’ 2023 
den sala di conferencia di prensa di Gobierno di 
Aruba. Un total di 31 mucha a participa y a siña 
conoce nos Premier di Aruba, Evelyn Wever-Croes 
un tiki mas dunando tambe asina pueblo conoce 
un tiki mas di bida, profesion, estudio, famia, hobby 
y deseo pa un miho Aruba di nos Prome Minister. 
Tambe e muchanan a conoce mas di cerca cu e 
trabou di prensa na Aruba. Otro siman diabierna, 
e muchanan cu a participa lo bishita TeleAruba 
pa wak kico tur TeleAruba ta haci riba e tereno 
di periodismo pa mantene nos pueblo informa y 
entreteni. 


Sandra Croes, e cara contento yen di positivismo cu ta 
habri cada conferencia di Gobierno di Aruba, a expresa na e 
muchanan cu pa haci e trabou aki, semper mester tin un smile 
na bo cara y mas ainda den bo curason. Esaki ta refleha riba 
e amor cu tin pa haci e trabou. Y e conseho cu Sandra a duna 
e muchanan ta, pa stima tur loke nan ta haci cu ta bon. Cada 
trabou cu nan haci cu gusto y amor y yen di positivismo, cu 
un sonrisa na nan cara y den nan curason, ta un paso mas pa 
logra nan futuro briyante. 


Cada siman un periodista di TeleAruba a presenta y a splica 
e muchanan mas di e trabou di ta un periodista. E siman aki, 
señora Siomara Everon tawata nos periodista invita. Siomara 
no ta un personahe desconoci pa Aruba. E tin un trayectoria 
hopi amplio den e mundo di prensa. Un hende muhe cu a 
realisa su ambicion di niñez pa bira un periodista. Cu su 18 
aña Siomara a haya e oportunidad di traha na radio lesando 
noticia. Siomara a traha pa diferente medio di comunicacion 
na Aruba eherciendo diferente posicion entre otro, coordinador 
di redaccion, productor y presentado y tawata tin su programa 


pa hende muhe. E entrada di Siomara na TeleAruba tawata 
un logro na 1996, unda cu el a haya e oportunidad di presenta 
y produci Actualidad, un show periodistico investigativo danki 
na señor Norman Thijsen cu a wak potencial den dje. Na Aña 
2000 Siomara oficialmente ta haya oportunidad di drenta Tele 
Aruba como news Anchor y news reporter. Y na 2009 Siomara 
a join Nos Mainta caminda e ta produci y host e show di mainta 
te awe, 14 aña den aire. Mientras tanto Siomara semper mi a 
keda studia mientras e ta traha y a logra realisa varios diploma 
y curso den journalistiek y comunicacion social. Siomara su 
conseho pa nos muchanan ta pa sigui nan soño, sigui studia y 
pensa semper cu nunca ta mucho tempran cu cuminsa realisa 
e trabou di bo soño. 


E hobennan Izabella Yung, Evanee Isabella Fuentes, Maerd 
Farro, Roxanne Rasmijn, Xiany Paesch, lva Werleman y 
Luciana Isabella Willems cu hopi alegria y emocion a bishita 
Prome Minister den su oficina y den sala di Conseho di Minister 
na unda nan a haya oportunidad pa scucha kico tur ta pasa den 
e Conseho di Minister y a haya oportunidad tambe pa saca un 
potret cu Prome Minister. 

Continuacion PROME MINISTER TA GRADICI.... 


Despues a sigui e Conferencia di Prensa Live. Prome Minister 
a contesta tur pregunta cu e muchanan a haci na su persona y 
pueblo di Aruba por a disfruta esaki tambe Live via TeleAruba 
y riba pagina di Facebook di Gabinete Wever Croes 2. Prome 
Minister a expresa na e muchanan cu e ta aprecia hopi mes 
cada pregunta aunke, Prome Minister a bisa contento, tawata 
tin algun pregunta ‘moeilijk’ pero cu placer el a contesta tur. 
E conseho cu Prome Minister a laga pa e muchanan ta pa 
semper prepara y haci nan pregunta sin miedo, sin importa con 
critico e preguntanan ta. “Mi ta spera cu boso ta hiba un bon 
recuerdo di e programa aki y ohala cu sali gran priodistanan di 
esaki den futuro”, Prome Minister a expresa. 


Den nomber di Gobieno di Aruba, Prome Minister ta gradici 
tur esnan cu a haci “Periodista pa un Dia’ posibel y un exito 
un biaha mas. Danki tambe na TeleAruba y señora Siomara 
Everon pa su tempo pa splica nos muchanan mas di e trabou 
pa informa pueblo. Danki na e mayornan pa permiti nan yiunan 
participa y danki special na nos muchanan cu a participa. 

ESFUERSONAN PA INTRODUCI CAPTURACION 


Unsell Arcade 


MINISTER 


DI CARBON DEN AVIACION 


E industria di aerolinea ta experimentando cu cambionan 
structural importante pa construi un futuro cu menos impacto 
ambiental. Awendia, hopi aerolinea renombra manera KLM, 
American Airlines, British Airways y Singapore Airline ta ofrece 
nan pasaheronan e posibilidad pa compensa boluntariamente 
nan “carbon footprint” durante nan vuelo. 


Dia pa dia consumidornan ta vocifera nan preocupacionnan 
mas y mas relatando e impacto riba medio ambiente ora di 
biaha. Cu esaki aerolineanan mester a cuminsa adapta y 
implementa programanan di compensacion di carbon cu nan 
ta produci. Na Aruba, nos tambe ta trahando duro pa introduci 
e oportunidad pa companianan compensa nan “carbon 
footprint” pa medio di un programa di ‘Captura di Carbon’, cual 
lo presenta beneficionan economico pa nos pais. 


Pa logra esaki nos mester cuida y proteha nos ecosistema 
entre otro mondi di mangel, esta mangroven, pasobra no 


solamente nan ta evita erosion na nos costa, pero tambe ta 
absorba nutricion y mas ainda nan ta capta cantidad masivo 
di emision di CO2 y otro gasnan di tera y secuestra carbon for 
di e aire. 


Ademas di e beneficio di mata di mangelnan, yerba di lama 
(seagrass) ta traha man den man cu e mangelnan mirando 
cu nan tambe tin un papel vital den preveni erosion na nos 
costanan y captura CO2. Yerba di lama ta complimenta e 
esfuersonan di e mangelnan pa crea un ecosistema resiliente 
y sostenibel. Nan dos ta forma un aliansa poderso pa proteha 
nos costa y preserva bioversidad pa mitiga e impacto di cambio 
climatico. 


Na Aruba nos ta comprometi pa innova ora conecta mundo cu 
nos isla y awo mas cu nunca ta importante pa nos desaroya 
den manera sostenibel. 

Amara Modurer 


MINISTER 


Riba 1 di juli 2023 durante e acto conmemorativo di 160 aña di 
abolicion di sclavitud den Reino Hulandes, archivonan colonial 
digital cu ta inclui historia di nos pasado di sclavitud a wordo 
traspasa for di Hulanda pa Aruba. Minister di Cultura Xiomara 
Maduro aricibi for di Secretario di Estado di Husticia y Siguridad 
sr. Eric van der Burg, documentonan cu ta data for di 1828 te 
cu 1845. Na su turno, Minister Maduro a entrega esaki pa sr. 
Edric Croes cu ta encabesa e departamento di conservacion y 
preservacion na Archivo Nacional Aruba (ANA). 


Un alrededor di 70 mil scans di documentonan a wordo pasa 
riba un harddrive y esaki a wordo entrega diasabra ultimo na 
Minister Maduro. E scans ricibi lo wordo haci accesibel door di 
Archivo Nacional Aruba riba e plataforma di coleccion.aw y lo 
aplica e tecnologia di HTR pa haci e documentonan digital mas 
facil pa nabega. 


E traspaso di e archivonan aki ta importante pa Aruba y nos 
herencia cultural especialmente considerando cu e ta trata di 
documentonan tocante nos antepasadonan. Manera sr. Edric 
Croes di ANA ta indica, e archivonan aki tin un conexion y laso 
familiar. Sin e documentonan aki, nos no por forma un bista 
completo tocante nos historia. E informacion aki ta esencial 
pa compronde e historia unico di nos pais durante un periodo 
unda cu colonista Europeo, Amerindio y catibo di West-Africa 
a mescla y asina a forma un poblacion nobo di habitante riba 


Nationaal Archief 
Ministerie van Onderwijs, Cultuur en 


Wetenschap 


nos isla. 


Minister Maduro a indica durante e traspaso di e archivonan 
cu 1 juli 2023 ta marca un dia historico unda cu nos ta para 
keto y honra nos antepasadonan. E traspaso di archivonan 
ta simbolisa un acuerdo mutuo entre Hulanda y Aruba pa 
debolbe nos archivonan bek na nos cas. Minister Maduro a 
gradici Secretario di Estado van der Burg y a finalisa bisando 
cu e pasado di sclavitud den Reino Hulandes y na Aruba ta un 
historia comparti: e ta di nos tur. E archivonan cu nos a ricibi 
ta conta e storianan di esnan cu a biba y experencia e periodo 
di sclavitud riba nos isla. A base di e informacion ricibi nos por 
honra nos antepasadonan, comprende nos presente y traha 
riba e sanacion necesario pa fiha riba un miho futuro pa nos 
mes, como pais y como Reino. 


REUNION CU SRA. ALEXANDRA VAN HUFFELEN 

Geoffrey Wever 


MINISTER 


| 


ENCUANTO ARUBA FAIR TRADE AUTHORITY 


Minister di Asuntonan Economico, sr. Geoffrey 
Wever, hunto cu directora di Departamento di 
Asuntonan Economico, Sra. Maria Dijkhoff - 
Plta, a reuni cu Secretario di Estado Alexandra 
van Huffelen. Durante e reunion aki e topico 
central tabata e Aruba Fair Trade Authority 
(AFTA). Aki Sr. Albert Scholten, kende ta e 
persona encarga cu e implementacion di e 
Aruba Fair Trade Authority, a duna informacion 
di e diferente stapnan cu ta tumando pa cu 
implementacion - unda nos ta y kico falta 
ainda. 


Tambe a ilustra e diferente retonan cu mester | 


surpasa, no solamente pa implementacion . 
pero tambe como un organisacion cu lo ta 
creciente den tamaño, trabounan y tambe 
di importancia dentro di e clima empresarial 
di Aruba. AFTA lo tin un rol importante pa 
segura cu e consumidor ta protegi contra 
practicanan indesea di parti di comercio, y lo 
enfoca entre otro riba competencia husto y 
limita practicanan abusivo di mercadeo, prijs 
of servicio contra consumidornan. 


Colaboracion dentro y cu partners externo di e 
Reino Hulandes lo ta sumamente importante 
pa establece protocolnan, y cooperacion 
por ehempel entre ACM, FTAC; ICN. Mester 
por segura cu ora AFTA inicia, por funcciona 
optimalmente mas lihe posibel, siñando for di miho practicanan 
("best practices") internacional, mientras aplicando regulacion 
specialmente diseña pa e clima (tamaño) empresarial di Aruba. 


"Deadline pa implementacion di bureau y bestuur ta 2023, y ta 
canando riba schedule", segun Sr. Scholten. Actualmente ta 
den proceso pa busca personanan pa e diverso vacaturanan. 


Ta importante pa nota cu AFTA ta un di e puntonan di 
implementacion cual ta stipula den e landspakket, "un logro" 
den bista di minister Geoffrey Wever, expresando riba e 
importancia di un autoridad manera AFTA y su significancia pa 
e consumidor y clima empresarial di Aruba. 


Minister Wever ta contento di e atmosfera ameno y al caso di 
e reunion, y ta positivo di mas futuro colaboracion dentro di 
Reino pa cu implementacion di AFTA. 

Edy Cree 


MINISTER 


Diasabra atardi, despues di varios luna di trabou a cende e 
luznan di International Raceway Park Palo Marga. Minister 
Endy Croes a hiba palabra y cende e luznan pa asina duna 
inicio oficial na e caredanan di Aruba Summer Nationals. Un 
momento sigur historico y un proyecto tan anhela pa tur e 
coredonan di e deporte di drag race. 


Minister Endy Croes a indica cu pista di Palo Marga pa mas di 
dies (10) afia no a haya atencion. Gobierno di Aruba a inverti 
den 26 poste di luz LED pa Palo Marga. “Ta nos compromiso 
pa laga deporte avansa y Gobierno di Aruba ta invertiendo 
den tur nivel di deporte pa bienestar di tur deportista”, Minister 
Endy Croes a expresa. 


Minister Endy Croes a priminti di haci e maximo esfuerso pa 
por haci un “recap” di e pista di Palo Marga. Ohala cu por logra 
e “recap” di e pista pa final di 2024 of comienso di 2025. 

Minister Endy Croes a añadi cu aña pasa, a ricibi bishita di 
Sr. Kurt Johnson di Total Venue Concepts, un profesional den 
e preparacion di pista di “drag racing” na Merca, pa evalua 
kico tur mester haci pa e pista di Palo Marga wordo certifica. 
Sr. Johnson den su carera a atende cu hopi pista di drag race 
rond mundo y tin conocemento y experticio amplio pa evalua, 
midi, bora, analisa pista y duna un rapport final. Minister Endy 
Croes a indica cu el a ricibi e rapport caba, pues ta trahando 
duro pa pronto Palo Marga por tin un pista nobo y certifica 
pa e proximo 10 aña pa careda internacional. Mandatario di 
Deporte a agrega cu un pista ta costa hopi placa pa mantene, 
pero directiva, ekipo- y coredonan y tur hende cu ta stima e 
deporte aki ban hunto traha un plan pa nos por logra mantene 
e pista aki tambe pa futuro pa asina nos tur por disfruta di dje. 


Por ultimo, Minister Endy Croes ta gradici Gobierno di Aruba, 
Lotto pa Deporte, Sr. Anthony Irausquin y Sr. Richard Geerman 
di Elmar, Sr. Sjors Beek di Time Line Services, Sr. Alwin 
Boekhoudt, Sr. William NG y ekipo completo di Quick Electrical, 
Sr. Joy Werleman, Sr. Richard Every y Sr. Sam Kwidama di 


: migra ns ye ws 


ABM, Quebero Sandblast, Tatfat, Ministerio di Deporte y tur 
hende cu a traha hunto pa logra e proyecto aki. Minister Endy 
Croes ta felicita e coredonan y fanaticada grandi di e deporte 
di drag race cu e logro aki. Pabien na e deporte di drag race y 


danki na tur cu a haci e proyecto aki posibel. 

Diasabra anochi, Minister Endy Croes a atende e fiesta di 
graduacion di Juliana School. Durante e ceremonia Minister 
di Ensefiansa Endy Croes a duna un discurso felicitando e 
graduadonan. E afia aki Juliana School tin un motibo extra 
pa celebra ya cu e scol tin e miho porcentahe di graduado di 
MAVO na Aruba. Juliana School tin un total di 97% graduado. 
E miho graduado di 7 materia ta Frederick Lobbrecht y e miho 
graduado di 6 materia ta Kiandra Gomes. 


Durante e anochi special aki a despedi di Sr. Clyde Roga cu 
ta bandona enseñansa despues di a traha 27 aña na Juliana 
School como docente di e materia Natuurkunde. Minister Endy 
Croes a gradici Sr. Roga y den nomber di Gobierno di Aruba 
a entreg’ e un roconocemento di aprecio pa e dedicacion y 
profesionalismo durante 27 aña den enseñansa di Aruba. 
Minister Endy Croes ta felicita cabesante Sra. Paula Croes, 
docente- y mayornan pa sostene e alumno durante e trayecto 
aki. Finalmente, den nomber di Gobierno di Aruba e mandatario 
di enseñansa ta felicita tur graduado y ta desea nan hopi exito 
den futuro! 

A dedica atencion na e 11 graduadonan di Wayne State College 


Diamars anochi, Minister di Enseñansa y Deporte Endy Croes 
a atende Graduacion di Instituto Pedagogico Arubano (IPA) na 
e ballroom di Hyatt Place Aruba Airport. Minister Endy Croes 
a duna un discurso y a felicita e graduadonan di IPA di aña 
2023. E aña aki IPA a conta cu un total di 30 graduado, esta 
18 graduado di Estudio pa Maestro di Enseñansa Primario, 5 
graduado di Bachelor Nederlands als Vreemde Taal, 3 graduado 
di Pedagogisch Didactisch Getuigschrift (PDG), 2 graduado di 
Movecion y Salud y 2 graduado di Bachelor Papiamento. 


Ademas di esaki, durante e anochi aki a dedica atencion na 
e 11 profesionalnan cu a gradua di Wayne State College y 
a ricibi nan diploma den Master of Science in Education 
(MSE). E estudio aki tabata un combinacion y colaboracion di 
Instituto Pedagogico Arubano y Wayne State College. Minister 
Endy Croes a indica cu esaki ta ehempel bibo di e cuater (4) 
C-nan di habilidad di siglo 21, cual ta para pa comunicacion, 
colaboracion, pensamento critico (critical thinking) y creatividad. 
Minister Endy Croes ta desea tur graduado hopi exito cu nan 
carera como docente. 

MINISTER ENDY CROES A BISHITA DIFERENTE 
UNIVERSIDAD NA ORLANDO Y A FIRMA MOU CU 
FLORIDA INSTITUTE OF TECHNOLOGY 


A reuni cu e representantenan di University of South Florida pa 
negosha posibel acuerdo den futuro 


. TO oe 

Dia 28 di juni 2023, Minister di Ensefiansa y Deporte Endy 
Croes a Sali pa un biahe di trabou hunto cu rector di Universidad 
di Aruba Sra. Viola Heutger y Minister Plenipontenciario na 
Washington Sra. Joselin Croes pa Orlando, Florida. Durante 
e biahe di trabou na Orlando a firma Memoramdum of 
Understanding (MoU) cu Florida Institute of Technology (FIT) 
Alabes, a reuni cu Sr. cu e representantenan di University of 
South Florida (USF) pa negosha posibel acuerdo den futuro. 


E acuerdonan aki ta brinda oportunidad na e studiantenan di 
Aruba pa eherce un estudio na Orlando na un tarifa hopi mas 
abou (schoolgeld). Ademas di esaki, Minister Endy Croes a 
probecha e biahe di trabou aki pa reuni cu studiante di Aruba cu 
ta eherciendo un estudio na Valencia College. E studiantenan 
di Aruba a comparti nan experencia di estudio na Orlando y a 
duna algun conseho na esnan interesa pa studia aya. 


Minister Endy Croes a indica cu e tabata un tremendo biahe 
di trabou, unda a firma un (1) acuerdo beneficioso pa nos 
studiantenan di Aruba. Pa finalisa, e mandatario di Enseñansa 
ta gradici tur esnan cu a contribui pa realisa e acuerdonan aki. 
Hunto nos ta logra! Pabien Aruba. 

Minister Endy Croes: 


A FIRMA UN MOU BENEFICIOSO PA NOS 
STUDIANTENAN DI ARUBA CU FLORIDA 
INSTITUTE OF TECHNOLOGY 


Diabierna mainta, Minister di Ensefiansa y Deporte Endy Croes 
hunto cu rector di Universidad di Aruba Sra. Viola Heutger y 
Minister Plenipontenciario na Washington Sra. Joselin Croes a 
reuni cu e representantenan di Florida Institute of Technology 
(FIT). Durante e encuentro a dialoga riba futuro colaboracion 
entre Gobierno di Aruba y FIT y e necesidadnan educacional 
di e studiantenan di Aruba. Despues di esaki, a firma un 
Memoramdum of Understanding (MoU) cu FIT. E acuerdo aki 
ta beneficia e studiantenan di Aruba cu ta desea di eherce un 
estudio na FIT, mirando cu ta haya un descuento riba e tarifa 
di scol (schoolgeld). 


Minister Endy Croes a indica cu ademas cu mr. Brian Ehrlich 
y henter e staf di FIT ta brinda nos diferente oportunidad den 
tecnologia, tambe nan kier duna Aruba sosten pa duna lectura 
na Aruba pa crea oportunidad pa hiba e studiantenan aya. 
Minister Plenipontenciario na Washington Sra. Joselin Croes a 
indica cu di hopi tempo caba ta negoshando cu e scol aki, pa 
motibo cu e ta relativamente chikito y esaki ta locual mayoria 
di nos studiantenan di Aruba ta busca. Tambe, Minister Joselin 
Croes a señala cu ainda no tin un suma concreto di e beca cue 
studiantenan di Aruba ta bay haya di FIT, pero si a acorda cu ta 
bay mantene e suma bou di 18 mil dollar, mirando cu esaki ta 
e suma cu e studiantenan ta haya di Arubalening anualmente. 


Fin di e luna aki Minister Endy Croes lo ricibi di informacion 
esaki y lo anuncia e tarifa di scol pa e studiantenan di Aruba. 
Presidente di FIT, Sr. John Nicklow a expresa cu e studiantenan 
di Florida Tech ta extremadamente talentoso. Sr. John Nicklow 
a indica cu e ta kere cu e acuerdo cu a firma awe cu Gobierno di 
Aruba ta e base di algo mas grandi unda por establece talento. 
Sr. Brian Ehrlich, “Vice President for Enrollment Management” 
di FIT ta expresa cu FIT ta un campus internacional cu 
studiantenan di mas di 110 pais. Florida Tech na Melbourne 
ta conta cu un total di 4000 studiante. E estudionan cu FIT ta 
ofrece, ta estudionan cu actualmente Aruba no tin. 


Pues, e studiantenan di Aruba ta wordo educa den e ramo aki y 
por hiba e conocemento aki bek pa Pais Aruba y contribui den 
e desaroyo di Aruba. Minister Endy Croes ta gradici Minister 
Plenipontenciario na Washington Sra. Joselin Croes y tur e 
personanan cu a contribui pa haci e acuerdo aki posibel. E 
logro aki ta pa nos studiantenan di Aruba! Nos ta desea tur 
esnan cu ta bay eherce un estudio na FIT hopi exito! 


Desaroyo y progreso di un pais ta mas 
sostinibel, fuerte y lihe ora cu cada 
ciudadano di e pais uni den esfuersonan 
y contribui cu positivismo na e vision 
pa logra cosnan grandi pa futuro. 


2023 


ANA DI UNION Y POSITIVISMO! 


